Publication: Magyar Közlöny
Issue: MK-1998-50 (Year: 1998, Number: 50)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 801

3. A munkaterület rövid, jellemző leírása Az általános és speciális statisztikai módszerek birtokában mint a vállalat, intézmény szervezet vezetőjének közvetlen munkatársa, legyen képes a gazdasági, társadalmi életben az információk gyűjtésére, rendszerezésére, feldolgozására, elemzésére és közzétételére a legkorszerűbb számítástechnikai szoftver és hardver eszközök alkalmazásával. Szerzett szakismeretei alapján képes legyen a korszerű tervezési módszerek alkalmazására, modern informatikai eszközök felhasználásával. Gyakorlati készsége alapján legyen képes a gazdálkodó szervezetek számviteli, statisztikai, tervezési feladatainak megoldására. Szaktudása alapján legyen képes informatikai rendszerek fejlesztő projektjeiben való részvételre. Elméleti felkészültsége alapot jelenthet egyetemi, főiskolai tanulmányokba való bekapcsolódáshoz. III. A szakképesítés szakmai követelményei A foglalkozás gyakorlása során előforduló legfontosabb feladatok, követelmények

Source: https://magyarkozlony.hu/hivatalos-lapok/df31e3f6108f1a0f18407d9da82ca98fc7dce328/dokumentumok/00b1311453fe5a3dd1037b877cbedde7247c0be3/letoltes